open-index/open-wikipedia-markdown huggingface dataset:
నీతో

**నీతో** 2002, జూన్ 27న విడుదలైన తెలుగు చలనచిత్రం. ఉషాకిరణ్ మూవీస్ పతాకంపై రామోజీరావు నిర్మాణ సారథ్యంతో జాన్ మహేంద్రన్ దర్శకత్వం వహించిన ఈ చిత్రంలో ప్రకాష్ కోవెలమూడి, మెహక్ చాహల్ ముఖ్యపాత్రల్లో నటించగా, విద్యాసాగర్ సంగీతం అందించారు. దర్శకుడు కె. రాఘవేంద్రరావు కుమారుడైన ప్రకాష్ కు, మెహక్ లకు ఇది తొలిచిత్రం.

## నటవర్గం

* ప్రకాష్ కోవెలమూడి (మాధవ్)
* మెహక్ చాహల్ (షాలిని)
* ప్రకాష్ రాజ్ (మనోహర్)
* బ్రహ్మానందం
* రాజీవ్ కనకాల
* సునీల్ (సునీల్)
* తనికెళ్ల భరణి (షాలిని తండ్రి)
* ఢిల్లీ రాజేశ్వరి (షాలిని తల్లి)
* కారుమంచి రఘు (మాధవ్ స్నేహితుడు)
* చిత్రం శ్రీను (మాధవ్ స్నేహితుడు)
* ధర్మవరపు సుబ్రహ్మణ్యం
* ఆహుతి ప్రసాద్

## పాటల జాబితా
లలనా మధురా కలనా, రచన: వరుణ్ వంశీ బి, గానం. హరిహరన్ .

## సాంకేతికవర్గం

* దర్శకత్వం: జాన్ మహేంద్రన్
* నిర్మాత: రామోజీరావు
* రచన: జాన్ మహేంద్రన్ (కథ), విశ్వనాథ్ (మాటలు)
* సంగీతం: విద్యాసాగర్
* ఛాయాగ్రహణం: ఛోటా కె. నాయుడు
* కూర్పు: కోటగిరి వెంకటేశ్వరరావు
* కళ: ఆనంద్ సాయి
* పోరాటాలు: విక్రమ్ ధర్మా
* నిర్మాణ సంస్థ: ఉషాకిరణ్ మూవీస్
* పంపిణీదారు: మయూరి ఫిల్మ్ డిస్ట్రిబ్యూటర్

## మూలాలు

## ఇతర లంకెలు
* 
* నీతో పాటల కవర్

వర్గం:2002 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:ప్రకాష్ రాజ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:రాజీవ్ కనకాల నటించిన సినిమాలు
వర్గం:సునీల్ నటించిన సినిమాలు
వర్గం:తనికెళ్ళ భరణి సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:ఆహుతి ప్రసాద్ నటించిన సినిమాలు
విజయ్ సాయి

**విజయ్ సాయి** ఒక తెలుగు సినీ నటుడు. హాస్యప్రధాన పాత్రలు ఎక్కువగా పోషించాడు. కుటుంబ కలహాల నేపథ్యంలో 2017 డిసెంబరు 11 సోమవారం రోజున తన ఇంట్లో ఆత్మహత్య చేసుకున్నాడు.

## వ్యక్తిగత వివరాలు
విజయ్ సాయి పూర్వీకులు మహారాష్ట్రకు చెందినవారు. తర్వాత వీరు ఒంగోలు లోని రంగుతోటకు వచ్చి స్థిరపడ్డారు. విజయ్ తల్లిదండ్రులు సుబ్బారావు, లక్ష్మీ దేవి. పదో తరగతి వరకు విజయ్ అక్కడే చదివాడు. విజయ్ వేదికలపై బ్రేక్ డ్యాన్సులతో అలరించేవాడు. కుమారుని హీరోగా చూడాలనే తలంపుతో తండ్రి హైదరాబాదులో స్థిరపడ్డాడు. విజయ్ కు వనిత అనే ఆమెతో వివాహం అయిన తర్వాత ఓ పాప కుందన జన్మించింది. తర్వాత దంపతులిద్దరూ విడిపోయారు. విడాకుల అనంతరం పాప తల్లి సమక్షంలోనే ఉంది. పాపను చూసేందుకు భార్య అనుమతించకపోవడంతో మనస్తాపానికి గురయ్యాడు.

## సినిమాలు
* అమ్మాయిలు అబ్బాయిలు
* ఒకరికి ఒకరు
* మంగళ
* కరెంట్
* వరప్రసాద్ పొట్టిప్రసాద్
* ప్రేమించుకున్నాం పెళ్ళికి రండి (2004)
* బొమ్మరిల్లు
* నా గర్ల్‌ఫ్రెండ్ బాగా రిచ్ (2009)
* ఇందుమతి
* ఏకలవ్యుడు
* అదుగో (2018)

## మరణం
2017 డిసెంబరు 11 సోమవారం హైదరాబాదులోని యూసఫ్ గూడ లోని తన ఫ్లాట్ లో ఆత్మహత్య చేసుకున్నాడు. ఆత్మహత్యకు ముందు విజయ్ తన సెల్ ఫోనులో సెల్ఫీ వీడియో తీసుకున్నాడు. అందులో పరువు, మానసిక వేదనతో ఆత్మహత్య చేసుకున్నట్లు తెలిపాడు. తన చావుకు భార్య వనిత, వరలక్ష్మి, విన్నీ, బృందతోపాటు పారిశ్రామికవేత్త శశిధర్‌, న్యాయవాది శ్రీనివాస్‌ కారణమని ఆరోపించాడు. వీరంతా తనను మానసికంగా హింసించారని ఆవేదన వ్యక్తం చేశాడు.

విజయ్ తండ్రి సుబ్బారావు ఫిర్యాదు మేరకు పోలీసులు విజయ్ భార్య వనిత, శశిధర్, న్యాయవాది శ్రీనివాస్ లపై కేసు నమోదు చేశారు. వీరిని అరెస్టు చేయడానికి వెళ్ళగా పరారయ్యారని 2017 డిసెంబరు 15 న పోలీసులు తెలిపారు.

## మూలాలు

వర్గం:తెలుగు సినిమా నటులు
వర్గం:2017 మరణాలు
వర్గం:తెలుగు సినిమా హాస్యనటులు
వర్గం:ప్రకాశం జిల్లా సినిమా నటులు
వర్గం:ఆత్మహత్య చేసుకున్న ఆంధ్రప్రదేశ్ వ్యక్తులు
కోరుకంటి చందర్

**కోరుకంటి చందర్ పటేల్** (జననం: సెప్టెంబర్ 23, 1972 ) తెలంగాణ ఉద్యమకారుడు, రామగుండం నియోజకవర్గ శాసనసభ్యుడు. 2018 తెలంగాణ ముందస్తు ఎన్నికల్లో ఆల్ ఇండియా ఫార్వార్డ్‌ బ్లాక్‌ పార్టీ టిక్కెట్ పై పోటీచేసి తన సమీప టిఆర్ఎస్ అభ్యర్థి సోమారపు సత్యనారాయణ పై 26,090 ఓట్ల అధిక్యంతో గెలుపొందాడు. మలిదశ ఉద్యమంలో భాగంగా తెలంగాణ సాధన పాదయాత్ర పేరుతొ 48 కి.మీ . పాదయాత్ర చేశాడు. ఇతను ఉద్యమంలో భాగంగా 45 రోజులు జైలు జీవితం గడిపాడు. కోరుకంటి చందర్ 2022 జనవరి 26న తెలంగాణ రాష్ట్ర సమితి పార్టీ పెద్దపల్లి జిల్లా అధ్యక్షుడిగా నియమితుడయ్యాడు.

## బాల్యం, విద్యాబ్యాసం
కోరుకంటి చందర్ 1972 సెప్టెంబర్ 23 న మల్లయ్య, లక్ష్మీ దంపతులకు రెండో సంతానంగా జన్మించాడు. కాకతీయ యూనివర్సిటీలో ఎంఏ పొలిటికల్ సైన్స్ పూర్తి చేశాడు.

## కుటుంబం
ఈయనకు 1994లో విజయతో వివాహం జరిగింది. వీరికి ఇద్దరు పిల్లలు ఉజ్వల, మనిదీప్.

## జీవిత ప్రస్థానం
తెలుగుదేశం పార్టీ 1993-97 వరకు గోదావరిఖని పట్టణానికి 1997-99 వరకు రామగుండం ప్రాంతానికి తెలుగు యువత తరపున ప్రధాన కార్యదర్శిగా, కరీంనగర్ జిల్లా ప్రధాన కార్యదర్శిగా బాధ్యతలు నిర్వహించాడు. 2001లో కొప్పుల ఈశ్వర్ అధ్వర్యంలో తెలంగాణ రాష్ట్ర సమితిలో చేరిన తర్వాత రామగుండం శాసనసభ నియోజకవర్గంకు ఉద్యమ సారథిగా వ్యవహరించాడు. 2002లో టీఆర్ఎస్వై సంయుక్త కార్యదర్శిగా, మంచిర్యాల శాసనసభ నియోజకవర్గం టీఆర్ఎస్వై జనరల్ సెక్రటరీ చేసాడు. 2009 మహాకూటమిలో భాగంగా రామగుండం నుంచి ఎమ్మెల్యేగా పోటీచేసి ఓడిపోయాడు. 2014 ఎన్నికలలో పోటీచేసి 2260 ఓట్ల స్వల్ప ఆధిక్యంతో సోమారపు సత్యనారాయణ పై ఓడిపోయాడు. తెలంగాణ శాసనసభ ఎన్నికలు (2018)లో తన సమీప అభ్యర్థి సోమారపు సత్యనారాయణపై పోటీచేసి 26,090 ఓట్ల అధిక్యంతో గెలుపొందాడు. ఈ నియోజకవర్గంలో మొత్తం 1,35,678 ఓట్లు పోలవగా కోరుకంటి చందర్ కు 60,444 ఓట్లు, టీఆర్ఎస్ అభ్యర్థి సోమారపు సత్యనారాయణకు 34,354 ఓట్లు, కాంగ్రెస్ అభ్యర్థి మక్కాన్‌సింగ్ ఠాకూర్‌కు 26,614 ఓట్లు పోలయ్యాయి. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.

## కార్యక్రమాలు
* 2009 - *పల్లె నిద్ర - బస్తీ నిద్ర* అనే కార్యక్రమాన్ని 6రోజుల పాటు నిర్వహించారు.
200px|thumb|కుడి|వండర్ బుక్ ఆఫ్ రికార్డ్ ప్రశంసా పత్రము బహుకరణం
* 2009 - తెలంగాణ ఉద్యమ సమయంలో *విద్యార్థి మేలుకో - తెలంగాణ ఏలుకో*
* 2011 - వందరోజుల నిరాహరదీక్ష నిర్వహించారు. 
* 2012 - *తెలంగాణ సాధన పాదయాత్ర* పేరుతో కుక్కలగూడురు నుంచి కాలని వరకు 48కి.మీ. వందమందితో పాదయాత్ర నిర్వహించారు.
* 2017 - ప్రపంచ జానపద రోజుని పురస్కరించుకొని తెలంగాణ జానపద కళా ఉత్సవం పేరిట వంద మంది కళాకారులతో వంద నిమిషాలు నిరాటకంగా నిర్వహించి వండర్ బుక్ ఆఫ్ రికార్డుని నెలకొల్పారు.
* 2017 - *అభినందన సత్కార సభ* పేరిట వంద మంది ఉద్యమకారులను, ఆత్మీయ సత్కారం పేరిట 2009 మంది ఉద్యమకారులను సత్కరించారు.

## ఇవి కూడా చూడండి

* తెలంగాణ శాసనసభ సభ్యుల జాబితా (2018)

## మూలాలు

వర్గం:1972 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా రాజకీయ నాయకులు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న పెద్దపల్లి జిల్లా వ్యక్తులు
వర్గం:తెలంగాణ శాసన సభ్యులు (2018)
మంగళ (2011 సినిమా)

**మంగళ** 2011 లో  విడుదలైన సినిమా. ఇందులో చార్మి, సుభాష్, ప్రదీప్ రావత్, విజయ్ సాయి ముఖ్యపాత్రల్లో నటించారు. మంత్ర ఎంటర్ టైన్‌మెంట్స్ పతాకంపై ఈ సినిమాను తులసీరాం ఓషో నిర్మించి, దర్శకత్వం వహించాడు. ఛార్మీ, సుభాష్, ప్రదీప్ రావత్ ప్రధాన తారాగణంగా నటించిన ఈ సినిమాకు విశ్వ సంగీతాన్నందించాడు.

## కథ
సినీనటిపై అభిమానంతో తన కొడుకును పోగొట్టుకున్న ఓ క్షుద్ర మాంత్రికుడు ఆమెపైకి శకూచి అనే ఒక భయంకరమైన ఒక క్షుద్ర శక్తిని పంపుతాడు. ఆమె దాని బారి నుంచి ఎలా బయట పడిందనేది ఈ సినిమా కథ.
thumb|చార్మి

## తారాగణం
* అమ్ములుగా చార్మి
* సుభాష్
* ప్రదీప్ రావత్
* విజయ్ సాయి
* రాం జగన్

## సాంకేతిక వర్గం

* నిర్మాత, దర్శకత్వం: తులసీరాం ఓషో
* స్టుడియో: మంత్ర ఎంటర్ టైన్‌మెంటు
* విడుదల తేదీ: 2011 మార్చి 2
* సమర్పణ: గంగపట్నం శ్రీధర్
* సహ నిర్మాతలు: బి.నాగేశ్వర రెడ్డి
* సంగీతం: విశ్వ

## మూలాలు

## బాహ్య లంకెలు

*
జి.ఎస్.అరండేల్

**జి.ఎస్.అరండేల్** (1878-1945) భారతదేశంలో విద్యావ్యాప్తికి కృషిచేసిన ఆంగ్లేయుడు. అనీ బిసెంట్ అనుయాయి.
## ఆరంభ జీవితం
జార్జ్ సిడ్నీ అరండేల్ 1878, డిసెంబరు 1వ తేదీన ఇంగ్లాండులోని సర్రే అనే ప్రాంతంలో జన్మించాడు.  ఇతని చిన్నతనంలోనే ఇతని తల్లి మరణించింది. ఇతని పినతల్లి మిస్ ఫ్రాన్సెస్కా అరండేల్ ఇతడిని పెంచి పెద్దచేసింది. ఫ్రాన్సెస్కా 1881లో థియొసాఫికల్ సొసైటీలో చేరింది. ఆ సమాజం స్థాపకులలో ఒకరైన హెలీనా బ్లావట్‌స్కీ తరచూ వారింటికి అతిథిగా వస్తుండడం వల్ల బాలుడైన అరండేల్‌కు ఆమెను కలుసుకునే అవకాశం దక్కింది. ఇతడు కొంతకాలం జర్మనీలోను, మరికొంత కాలం ఇంగ్లాండులోను విద్యను అభ్యసించాడు. 1900లో కేంబ్రిడ్జిలోని సెయింట్ జాన్స్ కాలేజీ నుండి ఎం.ఎ. పట్టాను పొందాడు.

## భారతదేశానికి రాక
1902లో ఇంగ్లాండులోని క్వీన్స్ హాలులో అనీ బిసెంట్ ఉపన్యాసం విని ప్రభావితుడైన అరండేల్ ఆమెతో పాటు భారతదేశానికి వచ్చి ఆమె అనుచరునిగా రాజకీయరంగంలో పనిచేశాడు. ఇతడు ఆల్ ఇండియా హోమ్‌ రూల్ లీగ్‌కు ఆర్గనైజింగ్ సెక్రెటరీగా నియమించబడి ప్రభుత్వం చేత అరెస్టు చేయబడి మూడు నెలలు అనీ బిసెంట్‌తో పాటు కారాగారశిక్ష అనుభవించాడు. ఇద్దరూ కలిసి భారతీయుల జాతీయ ఆశయాలకు అనుగుణమైన విద్యాపథకాన్ని సిద్ధం చేశారు. ఇతడు వారణాశి లోని సెంట్రల్ హిందూ హైస్కూలుకు చరితోపన్యాసకుడిగా, ఆ తర్వాత హెడ్‌మాస్టరుగా తరువాత ఆ సంస్థ సెంట్రల్ హిందూ కాలేజీగా మారిన తరువాత ఆ సంస్థకు ప్రిన్స్సిపాల్‌గా పనిచేశాడు. ఈ సంస్థే తరువాతి కాలంలో మదన్ మోహన్ మాలవ్యా ఆధ్వర్యంలో బెనారస్ హిందూ విశ్వవిద్యాలయంగా రూపాంతరం చెందింది. విద్యాసంస్థల స్థాపనకు ఇతడు అనీ బిసెంటుకు తోడ్పడి అనేక మాంటిస్సోరి పాఠశాలల స్థాపనకు పాటుపడ్డాడు. ఇతడు 1920లో రుక్మిణీదేవిని ప్రేమించి పెళ్ళి చెసుకున్నాడు. ఉన్నత బ్రాహ్మణ కుటుంబం నుండి వచ్చిన రుక్మిణీదేవికి కళలపట్ల ఉన్న ఆసక్తిని గమనించి అరండేల్ ఆమెను ప్రోత్సహించి ఆమె జీవితం కళారంగానికి అంకితం చేయడానికి తోడ్పడ్డాడు. 1924 నుండి 1926 వరకు ఇతడు మద్రాసు లేబరు యూనియన్‌కు అధ్యక్షుడిగా ఉన్నాడు. భారతదేశంలో మొట్టమొదటి లేబరు ఉద్యమాన్ని ప్రారంభించింది ఇతడే. ఈ సమయంలో ఇతడు కార్మికులకు ఎక్కువ కనీసవేతనం, తక్కువ పనిగంటలు సాధించిపెట్టాడు. 1925లో ఇతడు లిబరల్ కాథలిక్ చర్చిలో చేరాడు. తరువాతి కాలంలో ఆ చర్చి బిషప్‌లలో ఒకడుగా పనిచేశాడు. మరోవైపు దివ్యజ్ఞాన సమాజం తరఫున యూరోపు, ఆస్ట్రేలియా దేశాలు విస్తృతంగా పర్యటించాడు.

## దివ్యజ్ఞాన సమాజం అధ్యక్షడుగా
1933లో అనీ బిసెంట్ మరణానంతరం అరండేల్ ఆ సంస్థ అంతర్జాతీయ అధ్యక్షుడిగా నియమించబడ్డాడు. 1945 వరకు దివ్యజ్ఞానసమాజం అభివృద్ధికి ఇతడు కృషి చేశాడు. ఈ సమాజం పక్షాన ఒక జాతీయ విశ్వవిద్యాలయాన్ని రవీంద్రనాథ్ టాగూర్ కులపతిగా నియమించి ప్రారంభించాడు. 1934లో బిసెంట్ మెమొరియల్ స్కూలును అడయార్‌లో ప్రారంభించాడు.
## గుర్తింపు
ఇతడు నాలుగు దశాబ్డాలపాటు విద్య, రాజకీయ, కార్మిక, పత్రికారచన, స్కౌట్, యోగ, థియోసఫీ రంగాలలో భారతదేశానికి ఎనలేని సేవలను అందించాడు. 1926లో ఇండోర్ సంస్థానం ఇతడిని ఆ సంస్థానపు విద్యామంత్రిగా నియమించి గౌరవించింది. విద్యారంగంలో ఇతడు చేసిన సేవలకు గుర్తింపుగా నేషనల్ యూనివర్శిటీ, మద్రాసు ఇతడికి గౌరవ డాక్టరేట్ ఇన్ లిటరేచర్‌తో సత్కరించింది. శ్రీభారతధర్మ మహామండలి, వారణాశి వారు ఇతడిని "విద్యాకళానిధి" అనే బిరుదుతో సత్కరించారు. 
## మరణం
"మీ నాగరికత, సంస్కృతి ఇతరుల వాటికన్న గొప్పవి. మీరు ఇతరులను అనుకరించవలసిన పనిలేదు." అని భారతీయులకు చెప్పి వారిలో ఆత్మవిశ్వాసాన్ని పెంపొందించిన డా.జార్జ్ సిడ్నీ అరండేల్ 1945, ఆగష్టు 12వ తేదీన మద్రాసులోని ఆడయార్‌లో మరణించాడు.

## మూలాలు

## బయటిలింకులు

వర్గం:1878 జననాలు
వర్గం:విద్యావేత్తలు
వర్గం:రాజకీయవేత్తలు
వర్గం:తత్వవేత్తలు
వర్గం:భారత్‌లో విదేశీయులు
వర్గం:1945 మరణాలు
అల్వాల్ చెరువు

**అల్వాల్ చెరువు** తెలంగాణ రాష్ట్ర రాజధాని హైదరాబాదులో ఉన్న చెరువు. సికింద్రాబాదుకు 6 కిలోమీటర్ల దూరంలో ఉన్న ఈ చెరువు, పర్యాటకులను ఎంతగానో ఆకర్షిస్తుంది.

## ప్రదేశం
ఈ చెరువు అల్వాల్ ముఖ్యప్రాంతంలో సికింద్రాబాద్-ముంబై రైల్వే ట్రాక్ దగ్గరలో ఉంది. ఈ రైల్వే ట్రాక్ నుండిగానీ, అల్వాల్ రైల్వే స్టేషన్ నుండిగానీ చూస్తే అందమైన అల్వాల్ చెరువు కనిపిస్తుంది. ఈ చెరువు పక్కన రహదారి కూడా ఉంది.

## వాడకం
ఈ చెరువు వివిధ రకాలుగా ఉపయోగించబడుతుంది. దీని సమీపంలో చాలా పక్షులు, జంతువులు నివసిస్తుంటాయి. సాయంత్రం సమయంలో చాలామంది ఈ చెరువు దగ్గరికి వచ్చి ఆహ్లాదంగా గడిపి వెలుతుంటారు.

వినాయకచవితి సమయంలో వినాయకుడి విగ్రహాలను ఈ సరస్సులో నిమజ్జనం చేస్తారు. ఆ సందర్భంగా చెరువు సమీపంలో ఉన్న రహదారిలో అదనపు లైట్లు, అదనపు పోలీసులను ఏర్పాటుచేస్తారు.
## ఇవి కూడా చూడండి
* హైదరాబాదు చెరువులు

## మూలాలు

వర్గం:తెలంగాణ చెరువులు
వర్గం:చెరువులు
వర్గం:హైదరాబాద్ చెరువులు
వర్గం:తెలంగాణ
వర్గం:జలాశయాలు
వర్గం:తెలంగాణ జలాశయాలు
అహ్మద్ మొహియుద్దీన్

**అహ్మద్ మొహియుద్దీన్** (1898, అక్టోబరు 10 – 1966, జనవరి 5) ఆర్థికవేత్త, పాలనాధికారి, భారతీయ రాజకీయనాయకుడు. ఈయన 1952 నుండి 1957 వరకు, తొలి లోక్‌సభలో హైదరాబాదు నియోజకవర్గానికి ప్రాతినిధ్యం వహించాడు. ఈయన రెండవ, మూడవ లోక్‌సభలకు సికింద్రాబాదు నియోజకవర్గం నుండి ఎన్నికయ్యాడు. నెహ్రూ మంత్రివర్గంలో కేంద్రమంత్రిగా పనిచేశాడు.

అహ్మద్ మొహియుద్దీన్, 1898, అక్టోబరు 10న హైదరాబాదులో జన్మించాడు. ఈయన తండ్రి నూరుల్లా హుస్సేనీ. మొహియుద్దీన్, అలీఘర్ ముస్లిం విశ్వవిద్యాలయం, కేంబ్రిడ్జి విశ్వవిద్యాలయంలో విద్య అభ్యసించాడు. హైదరాబాదు సంస్థానం యొక్క ప్రభుత్వ సేవలో పనిచేసి విరమణ పొందాడు. ఈయన హైదరాబాదు సంస్థానపు జాతీయ పునర్నిర్మాణ శాఖలో కొంతకాలం పనిచేశాడు. 1927 నుండి 1930 వరకు నిజాం కళాశాలలో ఆర్థికశాస్త్ర ఆచార్యుడిగా పనిచేశాడు. సంస్థానంలో బ్యాంకింగు వ్యాపారం పరిస్థితిని గురించి దర్యాప్తు చేయడానికి హైదరాబాదు ప్రభుత్వం ఏర్పాటుచేసిన విచారణ సంఘాలకు కార్యదర్శిగా పనిచేశాడు. 1938 నుండి 1943 వరకు వాణిజ్య పరిశ్రమల శాఖ డైరెక్టరుగా పనిచేశాడు. 1939లో కాంగ్రేసు ఏర్పాటుచేసిన జాతీయ ప్రణాళికా సమితిలో హైదరాబాదు ప్రతినిధిగా నియమించబడ్డాడు. ఆ తరువాత కొంతకాలం బ్యాంక్ ఆఫ్ హైదరాబాదు కార్యదర్శిగా, కార్మిక శాఖ కార్యదర్శిగా పనిచేశాడు.

1958 నుండి 1962 వరకు కేంద్ర పౌరవిమానయాన శాఖకు సహాయమంత్రిగా పనిచేశాడు. 1962 నుండి మరణించే వరకు కేంద్ర సమాచార ప్రసరణ, రవాణ శాఖకు ఉపమంత్రిగా పనిచేశాడు.

అహ్మద్ మొహియుద్దీన్, 1966, జనవరి 5న కొత్త ఢిల్లీలో గుండెపోటుతో మరణించాడు. ఈయనకు ఇద్దరు కుమారులు, ఒక కుమార్తె.

## మూలాలు

వర్గం:1898 జననాలు
వర్గం:1966 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
సుంకిరెడ్డి నారాయణరెడ్డి

thumb|బహుళ
**సుంకిరెడ్డి నారాయణ రెడ్డి** ప్రముఖ తెలుగు కవి, సాహితీవేత్త, చరిత్రకారుడు. సురవరం  ప్రతాప రెడ్డి   బాటలో నడుస్తూ  మరుగునపడ్డ తెలంగాణ సాహిత్యాన్ని, చరిత్రను వెలికి తీసి పుస్తకాలు రాసి భావితరాలకు అందించిన గొప్ప గ్రంథకర్త. నాగార్జున ప్రభుత్వ డిగ్రీ కళాశాలలో తెలుగు అధ్యాపకునిగా పనిచేశాడు. అటు అధ్యాపకుడిగా పని చేస్తూనే  తెలంగాణా ప్రాచీన సాహిత్యాన్ని  ముంగిలి పేరుతో గ్రంథస్తం చేశాడు. సుంకిరెడ్డి నారాయణ రెడ్డి సాహిత్యానికి చేసిన సేవలకు గాను..తెలుగు విశ్వవిద్యాలయం డాక్టరేట్‌తో సత్కరించింది.
 
## జీవిత విశేషాలు
thumb| 2017 ఉగాది కవి సమ్మేళనంలో కవిత్వ పఠనం చేస్తున్న సుంకిరెడ్డి నారాయణ రెడ్డి
సుంకిరెడ్డి నారాయణ రెడ్డి నల్లగొండ జిల్లా  కనగల్ మండలం పగిడిమర్రి గ్రామంలో 1954, మార్చి 12న కోటమ్మ, మాధవరెడ్డి దంపతులకు జన్మించాడు. అభ్యుదయ కవిత్వంలో మధ్యతరగతి జీవితచిత్రణ అనే అంశంపై పరిశోధన చేసి ఉస్మానియా విశ్వవిద్యాలయం నుంచి 1982లో ఎం.ఫిల్ పట్టా పొందాడు. అదేవిధంగా అదే యూనివర్సిటీ నుంచి "తెలుగు కవిత్వం-తాత్విక నేపథ్యం" అనే అంశంపై పరిశోధన చేసి 1991లో పీహెచ్‌డీ పొందాడు.  ఉస్మానియా విశ్వవిద్యాలయంలో ఎం.ఏ చదువుతున్న రోజుల్లోనే ఉస్మానియా రైటర్స్ సర్కిల్‌కు కన్వీనర్‌గా ఉంటూ పలు సాహితీ కార్యక్రమాలు నిర్వహించాడు. అతని  సంపాదకత్వంలో 1971-80 దశాబ్దం ఈ తరం యుద్ధం కవిత వెలువడింది. శ్రీకాకుళం సాహితీ వ్యవస్థాపకులుగా శ్రీకాకుళంలో పలు సాహితీ కార్యక్రమాలు నిర్వహించారు.

నల్లగొండలో నీలగిరి సాహితిని స్థాపించి 1992 నుంచి 1998 వరకు ఎందరో యువకవులను, రచయితలను ప్రోత్సహించడమే కాకుండా బహుజన, దళిత, ముస్లింవాద కవిత్వం తెలుగు సాహిత్యంలో రావడానికి ప్రధాన కారకులయ్యాడు. 1992 నుంచి నీలగిరి సాహితితో పాటు జలసాధన సమితి పక్షాన తెలంగాణకు జరిగిన అన్యాయాన్ని పలు వేదికల ద్వారా వివరించాడు. 1998లో తెలంగాణ సాంస్కృతిక వేదికను ఏర్పాటు చేయడంలో కీలకపాత్ర పోషించారు. వేల ఏండ్ల నుంచి తెలుగువారంతా కలిసే ఉన్నారన్న ఆంధ్రపాలకుల తప్పుడు వాదనల్ని తిప్పికొడుతూ తెలంగాణ ప్రాంత విశిష్టతను, అస్థిత్వాన్ని తన వ్యాసాల ద్వారా వెల్లడించాడు. ఇందులో భాగంగా ముంగిలి, తెలంగాణ చరిత్ర అనే రెండు గ్రంథాలను వెలువరించాడు. గుంటూరు ఏసుపాదం, గుడిహాళం రఘునాథంలతో కలిసి సముద్రాలతో సంఘర్షణలతో అనే విపశ్యన కవితా సంపుటిని వెలువరించి అస్థిత్వ ఉద్యమాలకు తాత్విక నేపథ్యాన్ని అందించాడు. 2012, మార్చి 31న చండూరు ప్రభుత్వ డిగ్రీ కళాశాల ప్రధానాచార్యులుగా ఉద్యోగ విరమణ చేశాడు. 

## వ్యక్తిగత జీవితం
అతని  భార్య హేమలత. అతనికి ముగ్గురు కుమార్తెలు.  

## రచనలు
* తోవ ఎక్కడ
* దాలీ
* మత్తడి
* గనుమ
* అరుణతార
* తెలంగాణా ఉద్యమ కవిత్వం
* విపశ్యన కవిత్వం
* నల్లవలస
* తావు....పేరుతో కవితా సంకలనాలు
* సురవరం దస్తూరి
* సురవరం వ్యాపాలు
* సుంకిరెడ్డి నారాయణ రెడ్డి రాసిన తెలంగాణ  చరిత్ర అనే గ్రంథం విమర్శకుల నుంచి ప్రశంసలు అందుకుంది. 2012 లో తెలంగాణ ముఖ్యమంత్రి కేసీఆర్ ఈ పుస్తకాన్ని ఆవిష్కరించారు. ఈ పుస్తకాన్ని యూనివర్సిటీల్లో పాఠ్యాంశంగా పొందుపరిచారు. పీహెచ్‌డీ విద్యార్థులు ఈ గ్రంథంపై పరిశోధనలు సైతం చేశారు.

## పురస్కారాలు
# తెలంగాణ అవతరణ దినోత్సవం సందర్భంగా తెలంగాణ రాష్ట్ర ఆవిర్భావ పురస్కారాలు - 2015 అవార్డు - హైదరాబాద్, తెలంగాణ ప్రభుత్వం, 2015 జూన్ 2
# 2015లో తెలుగు విశ్వవిద్యాలయం సాహితీ పురస్కారం 2012 (ముంగిలి-తెలంగాణ ప్రాచీన సాహిత్యం పుస్తకానికి)
#సురవరం ప్రతాపరెడ్డి పురస్కారం - 2022

## మూలాలు

## బయటి లంకెలు
* 
వర్గం:తెలంగాణ రచయితలు
వర్గం:తెలుగు కవులు
వర్గం:1954 జననాలు
వర్గం:జీవిస్తున్న ప్రజలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
మాక్స్ బార్న్

thumb|మాక్స్ బార్న్ 

**మాక్స్ బార్న్** (; 1882 డిసెంబరు 11&nbsp;– 1970 జనవరి 5) క్వాంటమ్ యాంత్రిక శాస్త్రం అభివృద్ధి చేసిన జర్మన్ భౌతిక శాస్త్రవేత్త, గణితశాస్త్రవేత్త. సాలిడ్-స్టేట్ ఫిజిక్స్, ఆప్టిక్స్ వంటివాటిలో కూడా కృషిచేశారు. 1920, 30 దశకాల్లో ఎందరో ప్రముఖ భౌతికశాస్త్రవేత్తల కృషిని పర్యవేక్షించారు. బార్న్ 1954లో క్వాంటమ్ యాంత్రిక శాస్త్రంలో, ప్రత్యేకించి తరంగ ధర్మానికి సంబంధించిన మౌలిక పరిశోధనకు గాను ఆయనకు.
1882లో నాటి జర్మన్ సామ్రాజ్యంలోని బ్రస్లే నగరంలో (ప్రస్తుతం పోలెండులోని వార్సా) జన్మించారు. 1904లో గాటింగెన్ విశ్వవిద్యాలయంలో చేరారు. అక్కడే ప్రఖ్యాత గణితశాస్త్రవేత్తలు ఫెలిక్స్ క్లైన్, డేవిడ్ హిల్బెర్ట్, హెర్మన్ మిన్కోవ్ స్కీ వంటివారిని కలిశారు. 

## Notes

వర్గం:1882 జననాలు
వర్గం:1970 మరణాలు
వర్గం:భౌతిక శాస్త్రంలో నోబెల్ బహుమతి గ్రహీతలు
సఫిల్‌గూడ చెరువు

నడిమి చెరువుగా కూడా పిలవబడే **సఫిల్‌గూడ చెరువు** సికింద్రాబాదు లోని ఓల్డ్ నేరేడ్‌మెట్‌లో ఉంది. ఈ చెరువులో చిన్న ఐస్‌ల్యాండ్ ఉండడంతో దీన్ని నడిమి పక్షి ఐస్‌ల్యాండ్‌గా పిలుస్తున్నారు. దీనిని కప్పివున్న దట్టమైన వృక్షాలపై వేలాది రకరకాల పక్షులు సేదతీరుతుంటాయి. ఇక్కడికి వలస పక్షులు కూడా వస్తుంటాయి. కట్టమీద కట్టమైసమ్మ దేవాలయం ఉంది.

ఈ చుట్టూ చుట్టూ ఉన్న రహదారి హుస్సేన్ సాగర్ చుట్టున్న ట్యాంక్ బండ్ మాదిరిగా ఉండడంవల్ల దీనిని మినీ ట్యాంక్ బండ్ అని పిలుస్తారు. చెరువుకు దగ్గరలో పార్కు ఉంది. ఉదయం, సాయంత్రాలలో చాలామంది ప్రజలు ఈ పార్కులో సేదతీరడానికి వస్తారు.
## మూలాలు

వర్గం:తెలంగాణ చెరువులు
వర్గం:చెరువులు
వర్గం:హైదరాబాద్ చెరువులు
వర్గం:తెలంగాణ
వర్గం:జలాశయాలు
వర్గం:తెలంగాణ జలాశయాలు
మిర్జా మొహమ్మద్ హషీమ్

**మిర్జా మొహమ్మద్ హషీమ్**, భారతీయ రాజకీయనాయకుడు. ఉమ్మడి ఆంధ్రప్రదేశ్ రాష్ట్రంలో హోం శాఖామంత్రిగా పనిచేశాడు. 1971 నుండి 1980 వరకు లోక్‌సభలో సికింద్రాబాదు నియోజకవర్గానికి ప్రాతినిధ్యం వహించాడు.

మొహమ్మద్ హషీం, 1921, అక్టోబరు 21న హైదరాబాదులో జన్మించాడు. ఈయన తండ్రి ఎం.ఏ.జావేద్. 1943, డిసెంబరు 23న కుర్షీద్‌ను వివాహం చేసుకున్నాడు. హషీం నిజాం సైన్యంలో పనిచేశాడు.

మొహమ్మద్ హషీం, హైదరాబాదు మున్సిపల్ కార్పోరేషన్లో, మల్లేపల్లి విభాగానికి కార్పోరేటరుగా రాజకీయ జీవితాన్ని ప్రారంభించాడు. 1960లో జరిగిన మున్సిపల్ కార్పోరేషన్ ఎన్నికల్లో, ఎం.ఐ.ఎంలో అప్పుడే వర్ధమాన నాయకుడిగా ఎదుగుతున్న సలావుద్దీన్ ఒవైసీ చేతిలో ఓడిపోయాడు. ఆ పరాజయంతో, తన దృష్టిని ఆసిఫాబాదు శాసనసభ ఎన్నికలపై మరల్చి, 1962, 1967లో రెండుపర్యాయాలు అసఫ్‌నగర్ నియోజకవర్గం నుండి రాష్ట్ర శాసనసభకు ఎన్నికయ్యాడు. అలా మొదలైన హషీం, ఒవైసీల రాజకీయ వైరం చాలాకాలం కొనసాగింది. 1962లో హషీం, ఎం.ఐ.ఎం అభ్యర్థిని ఓడించి, శాసనసభకు ఎన్నికయ్యాడు. ఆ తర్వాత 1964లో ఒవైసీ కూడా శాసనసభకు పోటీ చేసినప్పుడు, హషీం ఆయన ప్రత్యర్థి అయిన ఇమాదుద్దీన్‌కు మద్దతునిచ్చాడు. కానీ ఆ ఎన్నికలలో హషీం బలపరిచిన అభ్యర్థి ఓడిపోయాడు.

మొహమ్మద్ హషీం, ప్రత్యేక తెలంగాణా ఉద్యమంలో క్రియాశీలకంగా పాల్గొని, నాయకత్వం వహించాడు. తెలంగాణ ఉద్యమ ఊపులో 1971లో తెలంగాణ ప్రజాసమితి అభ్యర్థిగా సికింద్రాబాదు నియోజకవర్గం నుండి లోక్‌సభకు ఎన్నికయ్యాడు. తెలంగాణ ప్రజాసమితి కాంగ్రేసు పార్టీలో విలీనమైన తర్వాత, కాంగ్రేసు అభ్యర్థిగా తిరిగి సికింద్రాబాదు నుండి లోక్‌సభకు ఎన్నికయ్యాడు. మొహమ్మద్ హషీం, మర్రి చెన్నారెడ్డికి రాజకీయ సన్నిహితుడు. 1978లో చెన్నారెడ్డి ముఖ్యమంత్రి అయినప్పుడు, మొహమ్మద్ హషీం ఆయన మంత్రివర్గంలో హోంశాఖా మంత్రిగా పనిచేశాడు. 1989లో చెన్నారెడ్డి తిరిగి ముఖ్యమంత్రిగా పదవి చేపట్టినప్పుడు, తన పిల్లల వద్ద అమెరికాలో ఉంటున్న హషీంను పిలిపించి రాజ్యసభ సభ్యున్ని చేశాడు.

1990వ దశకంలో క్రియాశీలక రాజకీయాలనుండి వైదొలగి, కుటుంబంతో సహా శాశ్వతంగా అమెరికాలో స్థిరపడ్డాడు. ఈయన సంతానమంతా అమెరికాలోనే స్థిరపడ్డారు.

మిర్జా మొహమ్మద్ హషీం, అమెరికాలోని బాల్టిమూర్ నగరంలో 2013, డిసెంబరు 22న మరణించాడు. ఈయనకు ఇద్దరు కుమారులు, నలుగురు కుమార్తెలు.

## మూలాలు

వర్గం:2013 మరణాలు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:రాజ్యసభ మాజీ సభ్యులు
వర్గం:ఆంధ్రప్రదేశ్ మాజీ మంత్రులు
వర్గం:1921 జననాలు
వర్గం:హైదరాబాదు వ్యక్తులు
చాపలమడుగు రామయ్య చౌదరి

**చాపలమడుగు రామయ్య చౌదరి**, (1912 - 1971) భారత రాజకీయనాయకుడు. తొలి పార్లమెంట్ లో సభ్యులగాను, ఆంధ్ర పదేశ్ శాసన సభ్యులుగాను పనిచేసారు.

## జననం
రామయ్య చౌదరి గారు గుంటూరు జిల్లా, చిలకలూరిపేట మండలానికి చెందిన కమ్మవారిపాలెం గ్రామంలో 1912 లో జన్మించాడు. ఇతని తల్లి దండ్రులు రంగమ్మ,సుబ్బయ్య.అదే గ్రామానికి చెందిన అతని మేనమామ గురవయ్య కుమార్తె వెంకటనరసమ్మను 1936 లో వివాహమాడాడు.వీరికి ఒక కుమారుడు చంద్రశేఖరరావు, ఒక కుమార్తె ప్రభావతి.

## విద్య, వృత్తి.
రామయ్య చౌదరి ప్రాథమిక విద్య తను జన్మించిన స్వగ్రామం కమ్మవారిపాలెంలోనే చదివాడు.ఉన్నత పాఠశాల విద్య నరసరావుపేట పురపాలక సంఘం హైస్కూలులో చదివాడు.ఆ తరువాత ఎ.సి.కాలేజీ, గుంటూరులో చదివి డిగ్రీ పూర్తిచేసాడు.లా కోర్సు చదవాలనే ఆకాంక్షతో మద్రాసు న్యాయ కళాశాలలో చేరి బి.ఎ.,బి.యల్.పూర్తిచేసి న్యాయ శాస్త్రంలో పట్టా పొందాడు.వృత్తిరీత్యా న్యాయవాది అయినందున నరసరావుపేటలో స్థిరనివాసం ఏర్పరుచుకున్నాడు.న్యాయవాది వృత్తిలో 1935 నుండి 1968 వరకు కొనసాగాడు.నరసరావుపేట న్యాయవాదుల సంఘం సభ్యులుగా కొంతకాలం పనిచేసాడు.

## రాజకీయ ప్రవేశం
సి.ఆర్. చౌదరి న్యాయవాది వృత్తి చేస్తూనే 1951లో రాజకీయలలో ప్రవేశించాడు. నరసరావుపేట నియోజకవర్గం 1951 లో ఏర్పడింది.1952లో జరిగిన తొలి పార్లమెంటు ఎన్నికలలో రామయ్య చౌదరి స్వతంత్ర అభ్యర్థిగా గెలుపొంది 1957 వరకు తొలి లోక్‌సభలో నరసరావుపేట నియోజకవర్గానికి ప్రాతినిధ్యం వహించాడు. ఇదే కాలంలో కేంద్ర ప్రభుత్వం తరుపున ప్రతినిధిగా లోక్‌సభ సభ్యుని హోదాలో చైనాలో పర్యటించాడు.

1962లో కాంగ్రెసు అభ్యర్థిగా నరసరావుపేట శాసనసభ నియోజకవర్గం నుండి ఆంధ్రప్రదేశ్ శాసనసభకు ఎన్నికయ్యాడు. వీరు స్వతంత్ర పార్టీ తరుపున ప్రత్యర్థిగా నిలబడిన కొత్తూరి వెంకటేశ్వర్లుపై గెలుపొందాడు.

అయితే 1967లో గుంటూరు జిల్లా, ప్రత్తిపాడు నియోజకవర్గం నుండి కాంగ్రెసు అభ్యర్థిగా పోటిచేసి ఓటమి పొందాడు.

## నిర్యాణం
రామయ్య చౌదరి గారు 1971 వ సంవత్సరం సెప్టెంబరు నెల 3 న అంతిమశ్వాస విడిచారు.

## మూలాలు

## వెలుపలి లంకెలు

వర్గం:1వ లోక్‌సభ సభ్యులు
వర్గం:రాజకీయ నాయకులు
వర్గం:న్యాయవాదులు
వర్గం:గుంటూరు జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (1962)
వర్గం:గుంటూరు జిల్లా నుండి ఎన్నికైన శాసన సభ్యులు
కాప్రా చెరువు

**కాప్రా చెరువు** (ఒపేరా చెరువు) గ్రేటర్ హైదరాబాదుకు ఈశాన్యభాగంలో సైనిక్ పురి సమీపంలో ఉన్న చెరువు. ఈ చెరువు పొడవు 1254 మీటర్లు ఉంటుంది. పాలాలకు సాగునీరు అందించడంలోను, భూగర్భ జలాల పరిరక్షణలోను ఈ చెరువు ఒకప్పుడు కీలక భూమికను పోషించింది. అంతేకాకుండా ప్రజలకు ప్రధాన తాగునీటి వనరుగా కూడా నిలిచింది. 

## నిర్మాణం
ఈ కాప్రా చెరువు రామకృష్ణాపురం చెరువు, నాగారంలోని అన్ననారాయణ్ చెరువు, యెల్లారెడ్డిగూడ యాదిబాయిగుంటకు అనుసంధానించబడి ఉంటుంది.

## చరిత్ర
ఒక దశాబ్ధం క్రితం కాలుష్యరహితంగా ఉన్న ఈ చెరువు గతకొంతకాలంగా కలుషితమయింది. దాన వీర శూర కర్ణ సినిమా షూటింగ్‌ సమయానికి కాప్రా చెరువు 204 ఎకరాల విస్తీర్ణంతో ఉండేది. ఇప్పుడు 123 ఎకరాలకు కుంచించుకు 2002లో నిర్వహించిన సర్వే ప్రకారం, 113 ఎకరాలలో ఉన్న చెరువు యొక్క ప్రాంతం, భూ ఆక్రమణల కారణంగా 70 ఎకరాలకు తగ్గింది. ప్రస్తుతం ఈ చెరువు గంగపుత్రుల సంఘం ఆధ్వర్యంలో ఉంది. దాదాపు 160 గంగపుత్రుల కుటుంబాలు ఈ చెరువుపై ఆధారపడి జీవనం సాగిస్తున్నాయి.

## మూలాలు

వర్గం:తెలంగాణ చెరువులు
వర్గం:చెరువులు
వర్గం:హైదరాబాద్ చెరువులు
వర్గం:తెలంగాణ
వర్గం:జలాశయాలు
వర్గం:తెలంగాణ జలాశయాలు
వారుణాస్త్ర (టార్పెడో)

**వారుణాస్త్ర** భారత్ అబివృద్ధి చేసిన జలాంతర్గామి విధ్వంసక టార్పెడో. భారత  రక్షణ  పరిశోధన  అభివృద్ధి సంస్థకు చెందిన నేవల్ సైన్స్ అండ్  టెక్నొలాజికల్  లేబొరేటరీ  ఈ హెవీవెయిట్ టార్పెడోను అభివృద్ధి చేసింది.

ఓడనుండి ప్రయోగించే రకపు వారుణాస్త్రను 2016 జూన్ 26 న భారత నౌకాదళంలో చేర్చుకున్నారు. ఈ టార్పెడోను వియత్నామ్ వంటి మిత్రదేశాలకు ఎగుమతి  చేస్తామని  ఆ సందర్భంలో  రక్షణమంత్రి మనోహర్ పారికర్ చెప్పాడు. కొన్ని  మార్పులతో  జలాంతర్గామి  నుండి  ప్రయోగించే రకాన్ని త్వరలో ప్రయోగించనున్నారు. నౌకాదళ అవసరాల కోసం 73 టార్పెడోలను తయారుచెయ్యనున్నారు.

## రూపకల్పన
ఈ టార్పెడోకు విద్యుత్ చోదక శక్తిని సమకూర్చారు. 250 కిలోవాట్ల  సిల్వర్  ఆక్సైడ్+జింకు  బ్యాటరీలు  అవసరమైన విద్యుత్తును అందిస్తాయి. 1.25 టన్నుల బరువున్న ఈ టార్పెడో, 250 కిలోల వార్‌హెడ్‌ను మోసుకుని 74 కి.మీ./సె వేగంతో ప్రయాణిస్తుంది. 95 శాతం దేశీయ వస్తువులతో దీన్ని తయారుచేసారు. కన్ఫర్మల్ ఎర్రే ట్రాన్స్‌డ్యూసరు  సాయంతో వారుణాస్త్ర ఇతర టార్పెడోల కంటే విస్తృతమైన కోణంలో చూడగలదు. జిపిఎస్-ఆధారిత మార్గదర్శకత్వం కలిగిన టార్పెడో ప్రపంచంలో ఇదొక్కటే.

## అభివృద్ధి
వారుణాస్త్రను భారత్ డైనమిక్స్ లిమిటెడ్ తయారు చేస్తుంది.

## భవిష్యత్తు
కిలో తరగతి జలాంతర్గాముల నుండి ప్రయోగించగల వారుణాస్త్రను డిఆర్‌డివో అభివృద్ధి చేస్తోందని  2017 ఏరో ఇండియాలో వార్తలు వెలువడ్డాయి.

## వినియోగదారులు
*  - కోల్‌కతా తరగతి డిస్ట్రాయరు -రాజ్‌పుత్ తరగతి డిస్ట్రాయరు, ఢిల్లీ తరగతి  డిస్ట్రాయరు, కమోర్తా తరగతి కార్వెట్, తల్వార్ తరగతి ఫ్రిగేట్, జలాంతర్గామి విధ్వంసక ఓడలు.

## ఎగుమతి
* వియత్నామ్- వారుణాస్త్రను వియత్నామ్‌కు అమ్మేందుకు భారత్ ముందుకొచ్చింది.

## మూలాలు

వర్గం:డిఆర్‌డివో అభివృద్ధి చేసిన ఆయుధాలు
జీడిమెట్ల చెరువు

**జీడిమెట్ల చెరువు** హైదరాబాదు నగరంలో ఐదవ పెద్దచెరువు. దీనిని నక్కసాగర్ చెరువు, కొల్లచెరువు అనికూడా పిలుస్తారు. రెండు కిలోమీటర్లకు పొడవు వెడల్పుతో ఉండే ఈ చెరువు కొంపల్లికి సమీపంలోని జీడీమెట్లలో ఉంది. ఇది చేపల వేట, పిక్నిక్‌లకు అనువైన చెరువు.

## చరిత్ర
1897లో నిజాం నవాబులు (మహబూబ్ అలీ ఖాన్) హైదరాబాద్ నగరానికి నీటి వనరులను మెరుగుపర్చడానికి 31 చెరువులలో నిర్మించగా, అందులో ఒకటి ఈ జీడిమెట్ల చెరువు. దీనిని ఫాక్స్ సాగర్ మీద ఒక ఆనకట్టగా నిర్మించారు. నిజాం కాలంలో సమీప గ్రామాలకు తాగునీటిని, సాగునీటిని అందించింది.

మూసినదిలో ఉస్మాన్ సాగర్, హిమాయత్ సాగర్ నిర్మాణానికి ముందు ఈ సరస్సు నిర్మించబడింది. ఈ సరస్సు ఒకప్పుడు హుస్సేన్ సాగర్‌తో మూసినది ఉపనది ద్వారా అనుసంధానించబడింది.

## ఇతర వివరాలు
# ఇది ఒకప్పుడు 290 ఎకరాల (1.2 చకిమీ) విస్తీర్ణంలో విస్తరించి ఉండేది. 2014 నాటికి, ఆక్రమణ కారణంగా, ఇది 126 ఎకరాల (0.51 చకిమీ) వైశాల్యం మాత్రమే మిగిలింది.
# చెరువు ఒడ్డున పంప్ హౌస్ గా నిర్మించిన రాతి నిర్మాణం ఇప్పటికీ ఉంది. దీనికిగల ఉక్కు నిర్మాణాలు తుప్పు పట్టాయి.
# ఈ చెరువును శుభ్రపరచడానికి ప్రభుత్వ సంస్థలు, వాలంటీర్లు కొన్ని ప్రయత్నాలు ప్రారంభించారు.

## మూలాలు

వర్గం:హైదరాబాద్ చెరువులు
వర్గం:తెలంగాణ జలాశయాలు
మీడియం ఫార్మాట్ ఫిల్మ్

**మీడియం ఫార్మాట్ ** (ఆంగ్లం: Medium format) 135 ఫిల్మ్ కంటే కొద్దిగా పెద్దదిగా ఉండే ఫిలిం (కానీ లార్జ్ ఫార్మాట్ కంటే చిన్నదిగ ఉండే ఫిలిం) ను ఉపయోగించే ఒక రకమైన ఛాయాచిత్రకళ .

## చరిత్ర
### 117 ఫిలిం
అంతకు మునుపు ఫోటోగ్రఫీ ఒక కళగా, శాస్త్రంగా పరిగణించబడి కేవలం నిపుణులకు మాత్రమే సాధ్యపడేది. ఫోటోగ్రఫీకి కావలసిన పరికరాలు పెద్దవిగా ఉండటం, దాని వలన వాటి ధర కూడా ఎక్కువగా ఉండటం, ఫోటోగ్రఫీలో ఔత్సుకుత పెరగటం, సాధారణ ప్రజానీకం కూడా ఫోటోగ్రఫీని అభిరుచిగా అలవరచుకోవటం గమనించిన కొడాక్ ఫోటోగ్రఫీని జనబాహుళ్యంలోకి తీసుకెళ్ళే ప్రయత్నంలో 1901 లో కొడాక్ బ్రౌనీని తయారు చేసింది  . రెండుంపాఫు (2.25) ఇంచిల పొడవు, అంతే వెడల్పు గల ఫోటోలను 117 ఫిలిం పై నమోదయ్యే ఈ కెమెరా మీడియం ఫార్మాట్ ఫిలింకు బీజాలు వేసింది. తర్వాతి కాలంలో 117 ఫిలిం వాడే కెమెరాల తయారీ ఆగిపోవటం, మీడియం ఫార్మాట్ లో 120, 620, 220 ఫిల్ంలు రావటంతో కొడాక్ 117 ఫిలిం తయారీని ఆపివేసింది.

1970లో 135 ఫిల్మ్ రాకతో మీడియం ఫార్మాట్ లు కనుమరుగయ్యాయి.

## మీడియం ఫార్మాట్ ఫిలిం లో రకాలు
మీడియం ఫార్మాట్ ఫిలింలు మూడు రకాలు. అవి:
* 120 ఫిల్మ్
* 620 ఫిల్మ్,
* 220 ఫిల్మ్ లు.

### 120

కొడాక్ సంస్థవారు, తమచే రూపొందించిన బ్రౌనీ నెం. 2 అనబడే కెమెరా కోసం 1901 లో తయారు చేసిన ఫిలిం. 135 ఫిల్మ్ వచ్చే వరకూ ఔత్సాహిక ఛాయాచిత్రకళలో (Amateur Photography) 120 ఫిల్ం మాత్రమే వినియోగించబడేది. ఈ ఫిలిం పై 12 నుండి 16 షాట్లు వస్తాయి.

### 620

1931 లో కొడాక్ 620 ఫిలింను విడుదల చేసింది. 620 ఫిలిం యొక్క ఊచ సన్నగా లోహంతో చేయబడి ఉండేది. 1995 లో ఈ ఫార్మాట్ లో ఫిలిం తయారీని కొడాక్ ఆపివేసింది.

### 220

1965లో 120 ఫిలిం పొడవును (, ఫ్రేం లను) రెట్టింపు చేస్తూ 220 ఫిలిం విడుదల చేయబడింది. అయితే 120 ఫిలిం వలె దీనికి బ్యాకింగ్ కాగితం ఉండదు. బ్యాకింగ్ కాగితం లేకపోవటం వలన, తగ్గిన మందం వలన ఎక్కువ ఫిలిం చుట్టేందుకు వీలవుతుంది. పాత 120 ఫిలిం కెమెరాలలో దీనిని వాడలేము (వెనుక అంకెలు ఉండవు కాబట్టి).

### పరిమాణం
మీడియం ఫార్మాట్ ఫిలిం పై ఈ క్రింది పరిమాణాలతో ఫోటోలు తీయవచ్చును 

* 6 X 4.5 – దీనినే 645 అని కూడా అంటారు. అత్యధిక షాట్లను తీయటానికి వీలయ్యే పరిమాణం. వాడకం సులభం.
* 6 X 6 – హాసల్ బ్ల్యాడ్ చే జనబాహుళ్యంలోకి వచ్చిన పరిమాణం. రూపచిత్రాలను (portraits) తీయటానికి అనువుగా ఉంటుంది
* 6 X 7 – ముద్రణకు అత్యంత అనువైన పరిమాణం
* 6 X 9 – 35mm ఫిలిం యొక్క నిష్పత్తి
* 6 X 12 - ప్రకృతి దృశ్యాలను పనోరమాలో తీయటానికి అనువైన ఫిలిం
* 6 X 17 – ప్రకృతి దృశ్యాలను పనోరమాలో తీయటానికి అనువైన ఫిలిం

## ఇవి కూడా చూడండి
* ఫిలిం ఫార్మాట్
* అనలాగ్ ఫోటోగ్రఫి

## మూలాలు


వర్గం:ఫోటోగ్రఫీ
వర్గం:అనలాగ్ ఫోటోగ్రఫీ
లార్జ్ ఫార్మాట్ ఫిల్మ్

**లార్జ్ ఫార్మాట్ ** (ఆంగ్లం: '''Large Format''') 4 X 5 ఇంచిల (102 X 127 mm) గానీ అంత కన్నా పెద్ద ఫిలింని ఉపయోగించే ఛాయాచిత్రకళ .  లార్జ్ ఫార్మాట్ ఫిలిం, మీడియం ఫార్మాట్ ఫిలిం కన్నా కొద్దిగా పెద్దగా, 135 ఫిల్మ్ కంటే బాగా పెద్దదిగా ఉంటుంది. 135 ఫిలింతో పోలిస్తే పదహారింతలు పెద్దది కావటం మూలాన లార్జ్ ఫార్మాట్ ఫోటోగ్రఫీలో స్పష్టత కూడా పదహారింతలు ఎక్కువగనే ఉంటుంది.

మీడియం ఫార్మాట్, 135 ఫిల్మ్ ల వలె చుట్టలుగా కాకుండా, లార్జ్ ఫార్మాట్ ఫిలిం షీట్ ఫిలిం గా లభ్యం అవుతుంది. మొదట గాజుతో తయారు చేయబడే ఫోటోగ్రఫిక్ ప్లేట్ లను లార్జ్ ఫార్మాట్ కెమెరాలలో వినియోగించేవారు.

## చరిత్ర
### డాగురోటైప్

1816 లో కళాకారులైన ఫ్రెంచి సోదరులు జోసెఫ్ నీప్సె, క్లైడ్ నీప్సె లు మొదట్ నెగిటివ్ ను, దాని పాజిటివ్ ను సాధించారు. 1826-27 లో వీటిని శాశ్వత పరచే ప్రక్రియలను కనుగొన్నారు. ఇదే పద్ధతిని అనుసరించి కొద్దిగా మెరుగులు దిద్ది వారి భాగస్వామి లూయిస్ డాగురే, డాగురోటైప్ ను కనుగొన్నాడు. 19 ఆగష్టు 1839 న ఫ్రాన్సు, ఫోటోగ్రఫీని ప్రపంచానికి తాము ఇచ్చే కానుకగా పరిచయం చేసింది. 50వ దశకానికి లార్జ్ ఫార్మాట్ ఫోటోగ్రఫీ జన బాహుళ్యం లోకి వచ్చింది  కొద్ది పాటి మార్పులతో ఇంగ్లాండుకు చెందిన హెన్రీ ఫాక్స్ టాల్బాట్ క్యాలోటైప్ ను,  

### కొలాయిడన్ ప్రక్రియ

1851 లో బ్రిటన్ కు చెందిన ఫ్రెడెరిక్ స్కాట్ ఆర్చర్, ఫ్రాన్సుకు చెందిన గుస్తావ్ లే గ్రే దాదాపు ఒకేసారిగా కొలాయిడన్ అనే వెట్ ప్లేట్ ప్రక్రియను కనుగొన్నారు. 1860 నాటికి కొలాయిడన్ ప్రక్రియ డాగురోటైప్ ల కు స్వస్తి పలికించింది.

1880 నాటికి డ్రై ప్లేట్ సాంకేతికత కూడా అభివృద్ధి చేయబడింది.

### మీడియం ఫార్మాట్ రాక
లార్జ్ ఫార్మాట్లు అయిన డాగురోటైప్, కొలాయిడన్ ప్రక్రియలలో వాడబడే ప్లేట్లలో పగిలిపోయే అవకాశాలు ఎక్కువగా ఉండటం, కాపీ చేయటం కష్టతరంగా ఉండటంతో క్రొత్త దారులు వెదకవలసి వచ్చింది. ఫోటోగ్రఫీ నైపుణ్యం అవసరమయ్యే ఒక కళ/వైజ్ఙానిక శాస్త్రం గా మాత్రమే కాక, ఔత్సాహికులకు అభిరుచిగా మారటం, ఫోటోగ్రఫీ లో వచ్చిన ఈ పెనుమార్పును ఈస్ట్‌మన్‌ కొడాక్‌ అందిపుచ్చుకొంటూ మీడియం ఫార్మాట్ కెమెరాలు, వాటికి తగిన ఫిలిం ను తయారీ ప్రారంభం చేయటం తో లార్జ్ ఫార్మాట్ ఫిలిం మరుగున పడింది. 

## ఫిలిం ఫార్మాట్

లార్జ్ ఫార్మాట్ ఫిలిం లో వివిధ పరిమాణాలు (ఇంచిలలో)

* 4 X 5
* 4 X 10
* 5 X 7
* 8 X 10
* 8 X 20
* 9 X 9
* 9 X 12
* 9 X 18
* 10 X 13
* 11 X 14
* 13 X 18
* 16 X 20
* 20 X 24
* 24 X 24
* 36 X 36
* 48 X 48

## లక్షణాలు
* అన్ని ఫిలిం ఫార్మాట్ లలో కెల్లా పెద్దవి అయిన ఛాయాచిత్రాలు వస్తాయి
* జూం కటకాల స్థానే కటకానికి, ఫిలిం కు మధ్యన తోలుతో చేసిన బెల్లోస్ ఉండటం
* అత్యధిక స్పష్టత
* పలు రకాల కటకాల అవసరం కావటం
* అన్ని లార్జ్ ఫార్మాట్ కెమెరాలలో మీడియం ఫార్మాట్ ఫిలిం ను కూడా ఉపయోగించవచ్చును
* ప్రతి ఒక్క అమరిక, ప్రతి ఒక్క నియంత్రణ మానవీయం (manual)

## లాభాలు
* మిగతా రెండు ఫార్మాట్ లతో పోలిస్తే వచ్చే ఫిలిం గ్రెయిన్ అవకాశం తక్కువ. కాబట్టి స్పష్టత అవకాశం ఎక్కువ 
* మిగతా రెండు ఫార్మాట్ లతో పోలిస్తే సాధ్యపడే నాణ్యత ఎక్కువ

## నష్టాలు
* పరికరాలు భారీగా ఉండటం వలన తరలింపు కష్ట సాధ్యం
* ఫిలిం ను కెమెరాలో లోడ్ చేయటానికి డార్క్ రూం అవసరం అవుతుంది
* మిగతా రెండు ఫార్మాట్ లతో పోలిస్తే పెట్టుబడి, సంవర్థన ధరలు హెచ్చు
* మిగతా రెండు ఫార్మాట్ లతో పోలిస్తే సంవర్థన సమయం కూడా ఎక్కువే
* ట్రైపాడ్ లేనిదే లార్జ్ ఫార్మాట్ ఫోటోగ్రఫీ సాధ్యపడదు
* కదులుతోన్న సబ్జెక్టులను (పశుపక్ష్యాదులు, క్రీడలు వంటివాటిని) చిత్రీకరించటానికి లార్జ్ ఫార్మాట్ పనికి రాదు

## ఇవి కూడా చూడండి
* మీడియం ఫార్మాట్ ఫిల్మ్
* 135 ఫిల్మ్
* ఫిలిం

## మూలాలు


వర్గం:ఫోటోగ్రఫీ
వర్గం:ఫిలిం
వర్గం:అనలాగ్ ఫోటోగ్రఫీ
అమీనాపూర్ చెరువు

**అమీనాపూర్ చెరువు** తెలంగాణ రాష్ట్ర రాజధాని హైదరాబాదు లోని పటాన్ చెరువు సమీపంలోని చెరువు. ఈ చెరువును తెలంగాణ ప్రభుత్వం జీవవైవిధ్య వారసత్వ సంపద కలిగిన ప్రదేశంగా గుర్తింపునిచ్చింది.

## గుర్తింపు
ప్రతి చలికాలంలో ప్లెమింగో వంటి అరుదైన పలు రకాల పక్షులు, అందమైన కొంగలు, వివిధ దేశాల పక్షులు ఇక్కడికి వలస వస్తాయి. ఈ చెరువులో 171 రకాల పక్షులు, 250 జాతుల చెట్లు, 9 రకాల చేపలు, 41 రకాల సీతాకోకచిలుకలు, 23 రకాల పాకే జంతువులు, 21 రకాల కీటకాలున్నట్లు తెలంగాణ బయోడైవర్సిటీ బోర్డు గుర్తించి దీనిని జీవవైవిధ్య వారసత్వ సంపద కలిగిన ప్రదేశంగా ప్రకటించింది. దీంతో వీటిని చూడడానికి పెద్ద సంఖ్యలో పర్యాటకులు వస్తుంటారు. మిషన్ కాకతీయలో భాగంగా ఈ చెరువులో టి. హరీశ్ రావు మొక్కలు నాటారు. ఈ చెరువు ప్రస్తుతం స్పెషల్ ప్రొటెక్షన్ ఫోర్స్ రక్షణలో ఉంది.

## మూలాలు

వర్గం:తెలంగాణ చెరువులు
వర్గం:చెరువులు
వర్గం:హైదరాబాద్ చెరువులు
వర్గం:తెలంగాణ
వర్గం:జలాశయాలు
వర్గం:తెలంగాణ జలాశయాలు
బకర్ అలీ మిర్జా

**బకర్ అలీ మిర్జా**, భారత స్వాతంత్ర్య సమరయోధుడు, కాంగ్రేసు పార్టీకి చెందిన రాజకీయనాయకుడు. 3వ, 4వ లోక్‌సభ సభ్యుడు.

బకర్ అలీ మిర్జా, 1900, మార్చి 7న హైదరాబాదులో జన్మించాడు. ఈయన తండ్రి డాక్టర్ సఫ్దర్ అలీ మిర్జా, నిజాం సైన్యంలో కెప్టెన్ హోదా కలిగిన శస్త్రచికిత్సా వైద్యుడు. సఫ్దర్ అలీ మిర్జా తండ్రి, నిజాం అలీ ఖాన్ పాలనాకాలంలో టర్కీ నుండి హైదరాబాదుకు వలసవచ్చి స్థిరపడ్డాడు. బకర్ అలీ అక్క సుఘ్రా హుమాయున్ మిర్జా ప్రముఖ ఉర్దూ రచయిత్రి.

బకర్ అలీ విద్యాభ్యాసం హైదరాబాదులోని నిజాం కళాశాలలో, మద్రాసు క్రైస్తవ కళాశాల, ఆక్స్‌ఫర్డ్ విశ్వవిద్యాలయానికి అనుబంధితమైన సెయింట్ కేథరిన్స్ కళాశాలలో సాగింది. ఆక్‌ఫర్డ్‌లో చదివే రోజుల్లోనే, స్వాతంత్ర్యోద్యమం పట్ల ఆకర్షితుడై క్రియాశీలకంగా రాజకీయ కార్యకలాపాల్లో పాల్గొనేవాడు. ఆక్స్‌ఫర్డ్ మజ్లిస్ అధ్యక్షుడిగా పనిచేశాడు. ఆక్స్‌ఫర్డ్ నుండి వెలువడిన భారత్ అనే పత్రికకు సంపాదకత్వం వహించాడు. 1926లో ప్రాగ్‌లో జరిగిన అంతర్జాతీయ విద్యార్ధి సదస్సుకు సదస్యుడిగా వెళ్ళాడు. 1927లో బ్రసెల్స్‌లో జరిగిన లీగ్ ఎగెయిన్స్ట్ ఇంపీరియలిజం (సామ్రాజ్యావాద వ్యతిరేక సదస్సు) కు సదస్యుడిగా హాజరయ్యాడు. బకర్ అలీ ఆక్స్‌ఫర్డ్‌లో అటవీశాస్త్రాన్ని అధ్యయనం చేశాడు. అప్పటికే క్రియాశీలక రాజకీయ విద్యార్ధిగా బ్రిటీషు ప్రభుత్వం దృష్టిలో పడిన బకర్ అలీ, లీగ్ ఎగెయిన్స్ట్ ఇంపీరియలిజం యొక్క బ్రిటీషు కమిటీకి హాజరయ్యాడని తెలుసుకొని, బకర్ అలీ చదువు పూర్తయిన తర్వాత భారతదేశం తిరిగివెళితే అక్కడ ఇండియన్ ఫారెస్టు సర్వీసులో కానీ, హైదరాబాదు ప్రభుత్వంలో కానీ ఉద్యోగం రాకుండా చేసేందుకు, సంబంధిత వర్గాలకు ఈయన సరైన అభ్యర్థి కాదని ముందస్తుగా హెచ్చరిస్తూ సందేశాలను పంపింది.

భారతదేశం తిరిగివచ్చిన తర్వాత కొన్నాళ్లు హైదరాబాదు నిజాం ప్రభ్యుత్వంలో సహాయక అటవీ సంరక్షకుడిగా పనిచేశాడు. ఆ తర్వాత ఆ ఉద్యోగానికి రాజీనామా చేసి 1929లో అఖిల భారత కాంగ్రేసు కమిటీ యొక్క కార్మిక పరిశోధనా విభాగంలో చేరాడు. 1929 నుండి 1935 వరకు బెంగాల్ జౌళి కార్మికసంఘానికి ప్రధాన కార్యదర్శిగా పనిచేశాడు. 1930లో స్వాతంత్ర్యయోద్యమంలో జైలుకెళ్లాడు. ఉస్మాన్‌షాహీ మిల్లులకు, సింగరేణి కాలరీస్‌కు కార్మికాధికారిగా పనిచేశాడు. పార్లమెంటు సభ్యుడిగా, బకర్ అలీ, ఇస్తాంబుల్‌లో జరిగిన వివిధ దేశాల పార్లమెంటుల సమాఖ్యా సమావేశంలో భారతదేశపు ప్రతినిధిగా వెళ్ళాడు. రష్యా, మంగోలియాలో పర్యటించిన పార్లమెంటు బృందంలో ఉన్నాడు. గయానా దేశంలో జరిగిన ఎన్నికలను పర్యవేక్షించి, నివేదిక అందించేందుకు వెళ్ళిన కామన్‌వెల్త్ పరిశీలక బృందంలో సభ్యుడిగా గయానాను పర్యటించాడు. ఆఫ్ఘానిస్తాన్ ప్రభ్యుత్వానికి సాహితీ సలహాదారుగా పనిచేశాడు.

1940లో డాక్టర్ ప్రభావతీ దాస్ గుప్తాను వివాహం చేసుకున్నాడు. ఈమె ఎం.ఏ కొలంబియా విశ్వవిద్యాలయంలోనూ, డాక్టరేటు ఫ్రాంక్‌ఫర్ట్ విశ్వవిద్యాలయంలోనూ చేసింది. వీరికి సంతానం లేదు. బకర్ అలీ మిర్జా 1973, జనవరి 1న ఊపిరితిత్తుల కాన్సర్ తో మరణించాడు.

## మూలాలు

వర్గం:1900 జననాలు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:నిజాం కళాశాల పూర్వవిద్యార్ధులు
వర్గం:1973 మరణాలు
వర్గం:హైదరాబాదు వ్యక్తులు
విక్రాల శేషాచార్యులు

**విక్రాల శేషాచార్యులు** విద్వత్కవిగా ప్రసిద్ధి చెందినవాడు. ఇతడు ప్రకాశం జిల్లా, సింగరాయకొండ సమీపంలోని కలికివాయ గ్రామంలో 1915, జూన్ 6న జన్మించాడు. ఇతనిది పండిత వంశము. ఇతని తాత కళాత్తూరు విక్రాల రాఘవాచార్యులు కాళహస్తి ఆస్థాన పండితుడు. ఎనిమిదేళ్ళ వయసులోనే తెలుగు సాహిత్యాన్ని అధ్యయనం చేసి శతకత్రయాన్ని రచించాడు. ఇతని తండ్రి విక్రాల రామచంద్రారావు ముత్యాలపాడు ఆస్థానవిద్వాంసుడు. ఇతని అన్న విక్రాల రాఘవాచార్యులు కూడా ప్రముఖ జ్యోతిశ్శాస్త్ర పరిశోధకుడు. ఇతడు తన తండ్రి, అన్నల వద్ద వేదాలను, ఉపనిషత్తులను నేర్చుకున్నాడు. తరువాత తన మాతామహుడైన పర్ణశాల రాఘవాచార్యుల వద్ద వ్యాకరణ సాహిత్యాలు చదువుకున్నాడు. ఇతడు చదువుకునే సమయంలోనే అమరకోశంలో వదిలి వేసిన పదాలను శ్లోకాలను రచించి దానికి శేషనిఘంటువు అనే పేరుపెట్టి తండ్రి, మాతామహుల అభినందనపాత్రుడైనాడు. ఇతని భార్య విక్రాల శ్రీదేవమ్మ ప్రముఖ కవయిత్రి. 
## రచనలు
# శేష నిఘంటువు
# సంస్కృతాంధ్ర పదార్ణవము
# శ్రీనివాస ప్రసాదము
# చిత్రబంధ శ్రీనివాసము
# భాగవత సంగ్రహము
# పురాణ నీతి
# శ్రీ లక్ష్మీనారాయణ సుప్రభాతము

## మూలాలు

వర్గం:సంస్కృత కవులు
వర్గం:తెలుగు కవులు
వర్గం:నిఘంటుకారులు
వర్గం:తెలుగు పండితులు
వర్గం:1915 జననాలు
వర్గం:ప్రకాశం జిల్లా కవులు
సరూర్‌నగర్ చెరువు

**సరూర్‌నగర్‌ చెరువు** తెలంగాణ రాష్ట్ర రాజధాని హైదరాబాదులోని సరూర్‌నగర్‌ సమీపంలోవున్న చెరువు. 16వ శతాబ్దం 1626లో కులీ కుతుబ్‌షా పాలనాకాలంలో తాగునీటి అవసరాలకు, పంటపొలాలకు నీరందించేందుకు సరూర్‌నగర్‌ చెరువు కట్టించబడింది.

## చరిత్ర
హైదరాబాదులోని ఐదు ప్రధాన జలాశయాలలో ఒకటైన ఈ సరూర్‌నగర్‌ చెరువు 16వ శతాబ్దంలో నిర్మించబడింది. ఇది 99 ఎకరాల విస్తీర్ణం (40 హెక్టార్లు) లో 6.1 మీటర్లు (20 అడుగులు) గరిష్ఠ లోతు కలిగివుంది. 

## గణేష్ నిమజ్జనం
2001 నుండి ఈ చెరువులో నిమజ్జనానికి శ్రీకారం చుట్టారు. 2004 నుండి కేన్లు అందుబాటులోకి తెవడంతో అప్పటినుండి భారీ విగ్రహాల్ని ఇక్కడే నిమజ్జనం చేయడం మొదలుపెట్టారు.

## బోటింగ్
తెలంగాణ టూరిజం ఆధ్వర్యంలో ప్రియదర్శిని పార్కులో ఏర్పాటుచేసిన సరూర్‌ నగర్‌ చెరువు బోటింగ్ కేంద్రాన్ని 2021, డిసెంబరు 23న పర్యాటక, సాంస్కృతిక శాఖ మంత్రి వి. శ్రీనివాస్ గౌడ్ ప్రారంభించాడు. 4 నూతన బోటులను కూడా ప్రారంభించారు. ఈ కార్యక్రమంలో రాష్ట్ర పర్యాటక అభివృద్ధి సంస్థ చైర్మన్ ఉప్పల శ్రీనివాస్ గుప్త, స్థానిక ప్రజాప్రతినిధులు, అధికారులు పాల్గొన్నారు. 

## చిత్రమాలిక

File:Couple admiring sunset at Saroornagar lake Hyderabad.jpg|సరూర్‌నగర్‌ చెరువు
File:Sunset at Saroornagar lake Hydrabad.jpg|సూర్యాస్తమయం
File:People at lake.jpg|సరూర్‌నగర్‌ చెరువు వద్ద ప్రజలు
File:Street food stall at Saroornagar lake.jpg|సరూర్‌నగర్‌ చెరువు వద్ద చాట్ బండి


## మూలాలు

వర్గం:తెలంగాణ చెరువులు
వర్గం:చెరువులు
వర్గం:హైదరాబాద్ చెరువులు
వర్గం:తెలంగాణ
వర్గం:జలాశయాలు
వర్గం:తెలంగాణ జలాశయాలు
విల్సన్ హెరాల్డ్

**విల్సన్ హెరాల్డ్** ఒక తెలుగు సినీ నేపథ్యగాయకుడు. అదివరకు కొన్ని చిత్రాలలో పాడినా, పెళ్ళి చూపులు (2016 సినిమా)లో పాడిన **రాలు పూల రాగ మాల ** తో ఈయనకి పేరు వచ్చింది. ఈ పాటలో అచ్చం ఘంటసాల తొలినాళ్ళలో పాడినటువంటి గళం వలె ఇతని గళం కూడా ఉండటమే దీనికి కారణం. ఇతని గళం పేరు **చంద్రతేజ **. (ఒక స్పీచ్ లో సి నారాయణ రెడ్డి **పాట పాడితే చంద్రతేజ, పద్యం పాడితే సూర్యతేజ ** అని సెలవివ్వటంతో విల్సన్ కు ఈ గళం పేరు వచ్చింది.) హూస్టన్ లో జరిగిన తెలుగు అసోసియేషన్ నిర్వహించిన సాంస్కృతిక కార్యక్రమాలలో విల్సన్ **పద్యగాన గంధర్వ ** అనే బిరుదు కూడా అందుకొన్నారు.

విల్సన్ నెల్లూరుకు చెందినవారు. చిన్ననాటనే వీరిలోని గాత్రపటిమను గుర్తించిన తల్లి ఇతనికి సంగీతం నేర్పించాలని నిశ్చయించింది. శ్రీ వేంకటేశ్వర విశ్వవిద్యాలయంలో వీరు శాస్త్రీయ సంగీతాన్ని అభ్యసించారు. వీరి గళం ఘంటసాల గళం వలె ఉండటంతో వీరు ఎల్లప్పుడూ ఘంటసాల గీతాలను ఆలపిస్తూ శ్రోతలను అలరించేవారు. శాస్త్రీయ సంగీతంలో ప్రావీణ్యుడు ఐన విల్సన్ కేవలం శాస్త్రీయ సంగీతమే కాక జానపద, లలిత, సినీగీతాలను కూడా చక్కగా ఆలపించారు. స్వరాభిషేకం (ధారావాహిక)లో పలు గీతాలను ఆలపించి శ్రోతల మన్ననలను పొందారు.

## పెళ్ళిచూపులు సినిమా తో బ్రేక్
పెళ్ళిచూపులలో సినిమాలో **రాలు పూల రాగ మాల ** గీతం వినగనే సినీగీత ప్రియులు ఇదేదో ఘంటసాల గారి పాట రీమిక్స్ చేశారు అనుకొన్నారు. ఘంటసాల పాడిన ఒరిజినల్ ఏ చిత్రంలో ఉన్నదో తెలియక విస్తుపోయారు. టీవీ9కు ఇచ్చిన ఒక ఇంటర్వ్యూలో ఇది రీమిక్స్ కాదని, ఇది వరకూ ఏ చిత్రంలో దీనిని ఘంటసాల గారు ఆలపించలేదని, కేవలం ఈ చిత్రం కోసమే ఇది ప్రత్యేకంగా రాయబడ్డదని స్పష్టం చేశారు. ఘంటసాల గళానికి దగ్గర ఉన్నందుకు, తెలుగు సినిమా పాత సంప్రదాయాన్ని గుర్తు చేసినందుకు సినీగీత ప్రియులు విల్సన్ ను వేనోళ్ళ పొగిడారు.

## ఇవి కూడా చూడండి
* వి.రామకృష్ణ

## మూలాలు

వర్గం:తెలుగు సినిమా నేపథ్యగాయకులు
మొగలిదొద్ది

**మొగలిదొద్ది** ఆంధ్ర ప్రదేశ్ రాష్ట్రం, విశాఖపట్నం జిల్లా, కొయ్యూరు మండలంలోని గ్రామం. ఇది మండల కేంద్రమైన కొయ్యూరు నుండి 35 కి. మీ. దూరం లోను, సమీప పట్టణమైన అనకాపల్లి నుండి 50 కి. మీ. దూరంలోనూ ఉంది. గ్రామ జనగణన లొకేషన్ కోడ్ 585628. 

## విద్యా సౌకర్యాలు
## వైద్య సౌకర్యం
### ప్రభుత్వ వైద్య సౌకర్యం
### ప్రైవేటు వైద్య సౌకర్యం

## తాగు నీరు

తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
## పారిశుధ్యం

## సమాచార, రవాణా సౌకర్యాలు

## మార్కెటింగు, బ్యాంకింగు

## ఆరోగ్యం, పోషణ, వినోద సౌకర్యాలు

## విద్యుత్తు

## భూమి వినియోగం
మొగలిదొద్దిలో భూ వినియోగం కింది విధంగా ఉంది:

* వ్యవసాయేతర వినియోగంలో ఉన్న భూమి: 15 హెక్టార్లు
* బంజరు భూమి: 4 హెక్టార్లు
* నికరంగా విత్తిన భూమి: 23 హెక్టార్లు
* నీటి సౌకర్యం లేని భూమి: 7 హెక్టార్లు
* వివిధ వనరుల నుండి సాగునీరు లభిస్తున్న భూమి: 20 హెక్టార్లు
## నీటిపారుదల సౌకర్యాలు
మొగలిదొద్దిలో వ్యవసాయానికి నీటి సరఫరా కింది వనరుల ద్వారా జరుగుతోంది.
* ఇతర వనరుల ద్వారా: 20 హెక్టార్లు

## మూలాలు
అఫ్జల్‌గంజ్

**అఫ్జల్‌గంజ్** తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది మూసీనది సమీపంలో ఉంది. ఇక్కడ సెంట్రల్ బస్టాండు ఉండడం వల్ల ఈ ప్రాంతం ప్రముఖ రవాణాకేంద్రంగా ఉంది. ఈ బస్టాండు నుండి నగరంలోని అన్ని ప్రాంతాలకు బస్సులను ఏర్పాటుచేయడం జరిగింది.

నిజాం కాలంలో ఉస్మానియా జనరల్ హాస్పిటల్ ఈ ప్రాంతంలోనే నిర్మించబడింది. తెలంగాణ రాష్ట్ర గ్రంథాలయం, హైకోర్టు, సాలార్ ‌జంగ్ మ్యూజియం వంటివి అఫ్జల్‌గంజ్ లోనే ఉన్నాయి. సాలార్ జంగ్ మ్యూజియం ఆగ్నేయదిక్కులో పురానీహవేలిలో నిజాం మ్యూజియం కూడా ఉంది. అఫ్జల్‌గంజ్ నుండి ముసీనది మీదుగా ఉత్తరంగా విస్తరించివున్న రహదారి సర్దార్ పటేల్ రోడ్డుతో కలుస్తుంది. అఫ్జల్‌గంజ్ నుండి దక్షిణం వైపు చార్మినార్ ఉంది.

## చరిత్ర
5 వ నిజాం రాజైన అఫ్జల్ ఉద్ దౌలా, ధాన్యం గింజల వర్తకవ్యాపారులకు ఈ భూమిని బహుమతిగా ఇచ్చారు. ఆయనానంతరం ఈ స్థలానికి అతని పేరు పెట్టబడింది. మోహంజాహీ మార్కెట్, సిద్దిఅంబర్ బజార్, ఉస్మాన్ గంజ్ మార్కెట్, బేగంబజార్, పూల్ బాగ్ వంటి అనేక మార్కెట్లు దీని చుట్టుప్రక్కల ప్రాంతాలలో ఉన్నాయి.
250px|thumb|right|హైదరాబాదు ఉస్మానియా ఆస్పత్రి ఆవరణములో వున్న ఒక చింత చెట్టు. దానికున్న ఒక బోర్డులో వున్న విషయం: 'ఈచెట్టు 1908 వ సంవత్సరంలో వచ్చిన వరదలలో సుమారు 150 మంది ప్రాణాలను కాపాడింది '

## వాణిజ్య ప్రాంతం
ప్రజలు అవసరాలకు కావలసిన అనేక వస్తువుల దుకాణాలు ఇక్కడ ఉన్నాయి.

## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
ఆపరేషన్ పైథాన్

ఆపరేషన్ ట్రైడెంట్‌కు కొనసాగింపుగా భారత నౌకాదళం, పాకిస్తాన్‌పై చేసిన దాడిని **ఆపరేషన్ పైథాన్** అంటారు. 1971 భారత పాకిస్తాన్ యుద్ధంలో భాగంగా పాకిస్తాన్ నౌకాదళ స్థావరం కరాచీపై ఈ దాడి చేసింది. ఆపరేషన్ ట్రైడెంట్ తరువాత, భారీ భారత యుద్ధ నౌకలను గమనించిన పాకిస్తాన్, భారత్ మరో దాడికి పాల్పడబోతోందని అనుమానించిన పాకిస్తాన్, తన గగనతల గస్తీని ముమ్మరం చేసింది. పాకిస్తానీ యుద్ధ నౌకలు, వాణిజ్య నౌకలతో కలిసిపోయి, భారత నౌకాదళాన్ని కన్నుగప్పజూసాయి. ఈ ఎత్తులను చిత్తు చేసేందుకు భారత నౌకాదళం డిసెంబరు 8/9 తేదీల్లో ఆపరేషన్ పైథాన్‌ను చేపట్టింది. ఒక క్షిపణి పడవ, రెండు ఫ్రిగేట్లతో కూడిన బృందం, కరాచీ రేవుకు దగ్గరలో ఉన్న ఓడలపై దాడి చేసింది. పాకిస్తాన్ ఫ్లీట్ ట్యాంకరు డక్కా ధ్వంసమైంది. కెమారి ఇంధన నిల్వ స్థావరం నాశనమైంది. కరాచీ రేవులో లంగరు వేసి ఉన్న రెండు విదేశీ వాణిజ్య నౌకలు మునిగిపోయాయి. కాగా భారత్‌కు నష్టమేమీ కలగలేదు. 

## నేపథ్యం

1971 లో పాకిస్తాన్ నౌకాదళ ప్రధాన కార్యాలయం కరాచీలో ఉండేది. పాకిస్తాన్ నౌకాదళం దాదాపు పూర్తిగా కరాచీ హార్బరులోనే ఉండేది. పాకిస్తాన్ నౌకావిపణికి కూడా కరాచీయే ప్రధాన స్థావరం. కరాచీ దిగ్బంధనం అంటే పాకిస్తాన్ ఆర్థిక వ్యవస్థకు గొడ్డలిపెట్టే. కరాచీ హార్బరు సంరక్షణ పాకిస్తాన్ హైకమాండుకు అత్యంత ప్రధానం; వైమానిక, నౌకా దాడుల నుండి దానికి పటిష్ఠమైన భద్రత ఉండేది. ఈ ప్రాంతంలోని రెండు వైమానిక స్థావరాల లోని యుద్ధవిమానాల ద్వారా కూడా కరాచీకి రక్షణ కల్పించారు.

ఆపరేషన్ పైథాన్‌కు ముందు నాందిగా ఆపరేషన్ ట్రైడెంట్ జరిగింది. 1971 చివరికి వచ్చేసరికి భారత పాకిస్తాన్‌ల మధ్య ఉద్రిక్తతలు పెరగసాగాయి. నవంబరు 23 న పాకిస్తాన్ అంతర్గత ఆత్యయిక పరిస్థితిని ప్రకటించాక, భారత నౌకాదళం కరాచీకి దగ్గరలోని ఓఖా వద్ద మూడు విద్యుత్ తరగతి క్షిపణి పడవలను నిఘా కోసం మోహరించింది. డిసెంబరు 3 న సరిహద్దు వెంబడి ఉన్న భారత వైమానిక క్షేత్రాలపై పాకిస్తాన్ దాడి చేసిన తరువాత భారత పాకిస్తాన్ యుద్ధం అధికారికంగా మొదలైంది. ఈ యుద్ధంలో భాగంగా చేపట్టిన దాడియే ఆపరేషన్ ట్రైడెంట్.

ఆ ఆపరేషన్‌లో తలపెట్టిన లక్ష్యాలు దాదాపుగా అన్నీ పూర్తవగా, కరాచీ రేవులోని ఇంధన నిల్వల పేల్చివేత అసంపూర్ణంగా ఉండగానే ఆపరేషన్‌ను ముగించారు. అసంపూర్ణంగా మిగిలిపోయిన పనిని పూర్తి చేసేందుకు భారత నౌకాదళం మూడు రోజుల తరువాత ఆపరేషన్ పైథాన్‌ను సంకల్పించింది. 

## పర్యవసానాలు
పాకిస్తాన్ తరపున రక్షణ చర్యలు చేపట్టిన రియర్ అడ్మిరల్ ప్యాట్రిక్ సింప్సన్ నౌకాదళంలో మనోస్థైర్యం పెంచేందుకు కృషి చేసాడు.  ఇందుకుగాను ఆయనకు *సితారా ఎ జూరత్* పురస్కారాన్ని బహూకరించారు. క్షిపణి పడవ వినాశ్ యొక్క కమాండింగ్ ఆఫీసరు, లెఫ్టి.కమాం. విజయ్ జేరథ్‌కు భారత్ వీరచక్రను బహూకరించింది. 

తమ నౌకలపై భారత్ దాడిచేస్తే పేలుడు తక్కువగా ఉండేందుకు గాను, నౌకల్లో మందుగుండు సామాగ్రి స్టాకును తక్కువగా ఉంచాలని పాకిస్తాన్ నౌకాదళం ఆదేశించింది. కచ్చితమైన ఆదేశాలుంటే తప్ప, రాత్రుళ్ళు సముద్రంలో తిరగరాదని కూడా ఆదేశించింది. ఈ రెండు ఆదేశాలు నౌకాదళ నావికుల మనోస్థైర్యాన్ని తీవ్రంగా దెబ్బతీసింది. 

భారత నౌకాదళం దాడులకు వాణిజ్య నౌకలు కూడా మునిగిపోవడంతో, కరాచీ వెళ్ళే విదేశీ వాణిజ్య నౌకలు భారత నౌకాదళ అనుమతులు కోరడం మొదలుపెట్టాయి. క్రమేణా, విదేశీ వాణిజ్య నౌకలు కరాచీ రేవుకు వెళ్ళడం మానేసాయి. దీంతో భారత నౌకాదళం అన్యాపదేశంగా నౌకామార్గ దిగ్బంధనం చేసినట్లైంది.

## నోట్స్


## మూలాలు

వర్గం:భారత పాకిస్తాన్ యుద్ధాలు
వర్గం:భారత సైనిక ఆపరేషన్లు
తెలంగాణ తేజోమూర్తులు

**తెలంగాణ తేజోమూర్తులు** పుస్తకం ప్రపంచ తెలుగు మహాసభలు - 2017 వేడుకల సందర్భంగా తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడింది. తెలంగాణ జాతిని జాగృతంచేసిన మహనీయులు, కవులు, పండితులు, కళాకారులు, సాహితీ సాంస్కృతిక మిత్రులు మొదలైన 153మంది జీవిత పరిచయ వ్యాసాలను ఇందులో పొందుపరచడం జరిగింది. ఈ పుస్తకాన్ని 2017, డిసెంబరు 17న హైదరాబాదులోని ఎల్బీ స్టేడియంలో ప్రపంచ తెలుగు మహాసభలు వేడుకలలో మంత్రులు నాయిని నర్సింహారెడ్డి, తుమ్మల నాగేశ్వరరావు, సి. లక్ష్మా రెడ్డి, ఇంద్రకరణ్‌రెడ్డి, తెలంగాణ సాహిత్య అకాడమీ చైర్మన్ నందిని సిధారెడ్డి, ఎమ్మెల్సీ కర్నె ప్రభాకర్, తెలంగాణ భాషా సాంస్కృతిక శాఖ సంచాలకుడు మామిడి హరికృష్ణలు ఆవిష్కరించారు.

## సంపాదకవర్గం
* సంపాదకులు: మామిడి హరికృష్ణ, విష్ణుభట్ల ఉదయ్ శంకర్
* సలహామండలి: డా. అమ్మంగి వేణుగోపాల్, డా. సంగిశెట్టి శ్రీనివాస్, డా. నాగబాల సురేష్ కుమార్, డా. ఎస్. వి. రామారావు, శ్రీరామోజు హరగోపాల్, చావలి దేవదాస్, ఎస్. విజయరాఘవరెడ్డి, డా. సంగనభట్ల నర్సయ్య, డా. ఆర్. కమల్, సి.ఎస్. రాంబాబు.
* నిర్వాహణ - కూర్పు: అయినంపూడి శ్రీలక్ష్మీ

## రూపకల్పన
రవీంద్రభారతి ప్రాంగణం కళాభవన్‌ లోని సమావేశ మందిరంలో అహౌబిళం ప్రభాకర్‌ వేసిన తైలవర్ణ చిత్రపటాలతో తెలంగాణ తేజోమూర్తులు పేరిట ఏర్పాటుచేసిన ప్రదర్శనను 2017, ఏప్రిల్ 4న పార్లమెంట్‌ సభ్యురాలు కల్వకుంట్ల కవిత ముఖ్య అతిథిగా పాల్గొని జ్యోతిప్రజ్వలన గావించి, చిత్రపటాలను ఆవిష్కరించి ప్రారంభించారు. 'తెలంగాణ హాల్‌ ఆఫ్‌ ఫేమ్‌' గా రూపొందిన ఈ గదిలో 34 మంది తెలంగాణ తేజోమూర్తుల తైలవర్ణ చిత్రాలను ఏర్పాటు చేశారు. ఆ సందర్భంగా చిత్రపటాలలో ఉన్న తెలంగాణ ప్రముఖులతోపాటు మరింతమంది గురించిన జీవిత చరిత్రలను ప్రపంచానికి తెలియజేయడంకోసం వాటన్నింటిని పుస్తకరూపంలో తీసుకురావాలన్న పలువురి సూచనమేరకు ఈ పుస్తకాన్ని తీసుకురావడం జరిగింది. దాదాపు 18నెలల నిరంతర కృషిచేసి మొదటి సంపుటంగా ఈ పుస్తకాన్ని తీసుకువచ్చారు. మునుముందు మరిన్ని సంపుటాలు తీసుకురాబోతున్నారు.

రాజకీయ, ఆర్థిక, సాంస్కృతిక, సాహిత్య, కళారంగాల్లో తెలంగాణ ప్రముఖుల ఘనతను ప్రపంచానికి తెలియజెప్పేందుకు ఆకాశవాణిలో ప్రసారమైన తెలంగాణ ప్రముఖుల జీవిత విశేషాలను తెలంగాణ తేజోమూర్తులు పేరుతో పుస్తక సంకలనంగా ప్రచురించారు.

## విషయసూచిక

# అబిద్ హసన్ సఫ్రాని (జి. వెంకట రామారావు)
# ఆదిరాజు వీరభద్రరావు (ఆచార్య వెలుదండ నిత్యానందరావు)
# అజిత్ (హిందీ నటుడు) (వారాల ఆనంద్)
# అలిశెట్టి ప్రభాకర్ (డా. నాళేశ్వరం శంకరం)
# అంబటిపూడి వెంకటరత్నం (డా. తిరునగరి రామానుజయ్య)
# ఆనందాంబ (డా. ఆర్. కమల)

## మూలాలు

వర్గం:తెలుగు పుస్తకాలు
వర్గం:తెలంగాణ భాషా సాంస్కృతిక శాఖ
వర్గం:జీవిత చరిత్రలు
వర్గం:2017 పుస్తకాలు
నే నిన్ను మరువలేను

**నే నిన్ను మరువలేను** కన్నడ సినిమా "ನಾ ನಿನ್ನ ಮರೆಯಲಾರೆ"కు తెలుగు డబ్బింగ్ సినిమా. కళాకృతి బ్యానర్ పై ఈ సినిమా 1979లో విడుదలయ్యింది. ఈ సినిమా ఎ.ఆర్.ఆనంద్ వ్రాసిన కన్నడ నవల "నాను నీను జోడి" ఆధారంగా చిత్రీకరించబడింది. ఈ సినిమా తమిళభాషలో రజనీకాంత్ హీరోగా "పుత్తు కవితై" అనే పేరుతో, హిందీలో అనిల్ కపూర్ హీరోగా "ప్యార్ కియా హై ప్యార్ కరేంగే" అనే పేరుతో రీమేక్ చేయబడింది.
## నటీనటులు
* రాజ్‌కుమార్
* లక్ష్మి
* బాలకృష్ణ
* లీలావతి
* శుభ
## సాంకేతిక వర్గం
* దర్శకుడు: విజయ్
* కథ: ఎ.ఆర్.ఆనంద్
* మాటలు, పాటలు: రాజశ్రీ
* సంగీతం: రాజన్ - నాగేంద్ర ?

## కథ
ఉష సంపన్నురాలు. తండ్రిలేని పిల్ల. తల్లి అదుపు ఆజ్ఞలలో పెరుగుతుంటుంది. మోటారు సైకిలు పందాలలో గెలుపొందిన ఆనంద్ అనే సామాన్య స్థితిగల యువకుని ప్రేమిస్తుంది. అయితే ఉష తల్లి దృష్టిలో ఆస్తి అంతస్తులు అడ్డువస్తాయి. ఆమె ఈ ప్రేమ వ్యవహారాన్ని ఆమోదించ లేకపోయింది. కుమార్తెకు వేరే సంబంధం నిశ్చయిస్తుంది. ముహూర్తం నిర్ణయించారు. ఆనంద్ ఉషను కాపాడాలని ఎంత ప్రయత్నించినా వివాహానికి ముందుగా రాలేకపోయాడు. ఉషను కలుసుకోలేక పోయాడు. ఉష వివాహం అయిపోయిందని తెలుసుకున్న ఆనంద్ అవివాహితుడిగా వుండిపోయాడు. విధి వక్రించింది. ఉష వివాహం మూడునాళ్ల ముచ్చట అయింది. ప్రమాదంలో భర్త మరణించాడు. పసుపు కుంకుమ కరువైనాయి. కొద్ది రోజుల తరువాత అనుకోకుండా ఉష, ఆనంద్ కలుసుకుంటారు. వారు ఒకరి పరిస్థితి ఒకరు తెలుసుకుంటారు. వారు ఎలాంటి నిర్ణయాలకు రాగలిగారన్నది పతాక సన్నివేశం.

## పాటలు
# అందాలనే రువ్వే - ఎస్.పి.బాలసుబ్రహ్మణ్యం, రచన: రాజశ్రీ 
# చిన్నారి ఊహలే - ఎస్.పి.బాలసుబ్రహ్మణ్యం, పి.సుశీల, రచన: రాజశ్రీ 
# చిన్ని ముద్దు - ఎస్.పి.బాలసుబ్రహ్మణ్యం, రచన: రాజశ్రీ 
# నిన్ను మరువలేను - ఎస్.పి.బాలసుబ్రహ్మణ్యం, రచన: రాజశ్రీ 
## మూలాలు

## బయటిలింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:లక్ష్మి నటించిన సినిమాలు
వర్గం:నవల ఆధారంగా తీసిన సినిమాలు